
ahigpit at mata- 
Mers na ipi- ø ` 
natutupad ng -Á K 


Partido, Bagong Huk- 

bong Bayan at rebolu- 
syonaryong kilusan sa 
buong bansa ang mga pata- 
karang sumasaklaw sa pa- 
ngangampanya para sa reak- “4 
syunaryong eleksyon sa loob |, 
ng mga rebolusyonaryong 
teritoryo. Ang mga pataka- 
rang ito ay nasa interes ng 
mamamayan at rebolusyo- 
naryong kilusan. 

Ang maramihang bolunta- 
ryong aplikasyon para sa PTC 
ng mga kandidato at mga partido 
pulitikal na nagsimula ilang buwan 
na ang nakaraan ay malinaw na 
palatandaan ng masaklaw na pag- 
kilala sa pag-iral, lakas at mga 
patakaran ng rebolusyonaryong 
kapangyarihang pampulitika. Bigo 
ang Malakanyang, AFP at PNP na 
pigilan ito. 

Sa pagpapatupad ng pataka- 
rang ito, malinaw na hindi kinikila- 


Usapang 
Mga tampok sa 


isyung ito... 


pangkapayapaan, 


muling bubuksan 
PAHINA 3 


la ng Partido at mga rebolusyona- 
ryong pwersa ang reaksyunaryong 
sistemang pampulitika at ang mga 
eleksyong idinaraos nito. Gayun- 
man, kinikilala natin na hindi pa 


Dalawang kampo 


sinalakay 


ng PAF sa Batangas, 


lubusang 757 napupuksa 
ang naghaharing sis- 
tema, at na sa 

S mga rebolus- 
s= — yonaryong te- 
ritoryo sa ma- 
lawak na ba- 

hagi ng bansa ay sa- 


bayan pang 
umiiral 8 ang 
demokrasyang 


bayan at reaksyu- 
naryong kapang- 
yarihan. 

Sa gayon, 
nagbibigay-puwang 
pa rin tayo sa mga 

pangangampanya 

ng mga pulitiko sa 
mga  rebolusyona- 
ryong teritoryo sa 
balangkas ng reaksyu- 
naryong eleksyon. Suba- 

lit gumagawa tayo ng mga 
hakbangin upang bawasan ang 
mga pinsalang idinudulot ng mga 
reaksyunaryong eleksyon sa 
mamamayan at maksimisahin ang 


Parola Devt Plan: 
Huwad na pabahay 
PAHINA 6 


PAHINA 4 


mga taktikal na pakinabang na ma- 
aaring makuha rito ng mamamayan 
at rebolusyonaryong kilusan. 

Ipinatutupad natin, kaugnay 
nito, ang patakarang nag-oobliga 
sa lahat ng mga kandidato at mga 
partido nila na kumuha muna ng 
Permit to Campaign (PTC) o upisyal 
na pahintulot mula sa mga 
rebolusyonaryong awtoridad upang 
makapasok at makapangampanya 
sa mga teritoryong nasa ilalim ng 
rebolusyonaryong kontrol at implu- 
wensya. 

Sa pag-aaplay para sa PTC, 
pumapailalim ang mga pulitiko sa 
rebolusyonaryong kapangyarihang 
pampulitika. Nagbibigay sila ng 
katiyakan na wala silang gagawing 
masama sa mamamayan at rebolu- 
syonaryong kilusan at tatalima sila 
sa mga tuntuning panseguridad sa 
mga rebolusyonaryong teritoryo. 
Kabilang sa mga ito ang hindi 
pagsasama ng militar o pulis at 
hindi pagdadala ng sariling armas 
o mga armadong maton. 

Ang mga nalilikom na pondo at 
iba pang materyal na bagay sa 
pamamagitan ng PTC ay pinakiki- 
nabangan ng mamamayan at 
kilusan sa mga rebolusyonaryong 

Ang Ang Bayan ay inilalabas sa 


teritoryo. Bahagi nito ay ginaga- 
mit para sa mga operasyon at pa- 
ngangailangan ng Partido, BHB, 
mga organo ng rebolusyonaryong 
gubyerno at organisasyong masa. 

Signipikanteng bahagi rin ay 
inilalaan sa mga programa at proy- 
ektong pang-ekonomya, pangkalu- 
sugan, pang-edukasyon, literasi at 
pangkultura ng mamamayan sa 
mga rebolusyonaryong teritoryo. 
Sa ganitong paraan, nakakukuha 
pa rin ang mamamayan ng 
kongkretong pakinabang mula sa 
reaksyunaryong eleksyon, na 
malayong higit sa mga hungkag na 
pangako at baryang mapang-insul- 
tong ipinambibili ng boto. 

Sa pagharap sa mga pulitiko at 
partido nila, ginagamit natin ang 
mga prinsipyo at patakaran ng 
rebolusyonaryong  pakikipagkai- 


Nilalaman 


sang-prente, kabilang na ang 
pakikipag-alyansa sa mga elemen- 
tong progresibo, patriyotiko at 
maka-mamamayan; at pagbubuo 
ng mga taktikal na alyansa sa mga 
sekundaryong reaksyunaryo upang 
ihiwalay at labanan ang mga pina- 
kareaksyunaryo at pinakasagad- 
sagarang kaaway sa isang 
panahon. 

Ang patakarang ito ay bahagi 
lamang ng masaklaw na pagharap 
ng rebolusyonaryong kilusan sa 
reaksyunaryong eleksyon. Para sa 
Partido, mas saligan ang tungku- 
ling ilantad sa mamamayan na ang 
eleksyon sa ilalim ng kasalukuyang 
reaksyunaryong sistema ay bulok, 
mapanlinlang at inutil. 

Inililinaw nating wala silang 
maaasahan mula rito. Itinataas 
natin ang kanilang kamulatan sa 
pamamagitan ng edukasyon at 
propaganda. Itinuturo nating ang 
tanging pag-asa para sa punda- 
mental na pagbabago ng kanilang 
kalagayan ay sa pamamagitan ng 
pagsusulong at pagwawagi ng re- 
bolusyonaryong pakikibaka upang 


Editoryal wakasan ang kasalukuyang ma- 
pang-aping sistemang panlipunan 
at buuin ang bagong sistemang 
paghaharian ng demokratikong 
kapangyarihan ng bayan. 

Sa panahon na ito ng reaksyu- 
naryong eleksyon, nagpapatuloy 
ang pangunahing tungkulin natin 
na paigtingin ang mga taktikal na 
opensiba at rebolusyonaryong 
pakikibaka sa iba't ibang larangan 
kahit pa isinasaalang-alang natin 
ang ilang mga taktikal na 
konsiderasyon. AB 


wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org. 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

Usapang pangkapayapaan 


Dalawang kampo ng PAF sa 
Batangas, sinalakay ng BHB 


Peace Zones 
Parola Development Plan 
Rebyu: Buhay Barya 


Cuba: Kalusugan para sa lahat 
Balita 


Mga kagyat 


at pangmatagalang 
hinaharap ng usapang 
pangkapayapaan 

Batid ng pangkating Arroyo na ang 


ng Pilipinas na sa darating na 

buwan ay masisimulan na ang 
pagpapatuloy ng naputol na por- 
mal na usapang pangkapayapaan 
sa pagitan ng National Democratic 
Front of the Philippines (NDFP) at 
ng reaksyunaryong gubyerno. 

Matagal itong nabinbin dahil sa 
maraming sagkang inilagay dito ng 
rehimeng Arroyo sa nakaraan. 
Kabilang sa mga sagkang ito ang 
pagtanggi ng rehimen na igalang 
at ipatupad ang mga kasunduang 
napirmahan na sa nakaraan, ang 
puspusang pangangampanya nito 
para matatakan na "terorista" ang 
Partido, ang Bagong Hukbong 
Bayan at ang Senior Political 
Consultant ng NDFP peace panel na 
si Kasamang Jose Ma. Sison: ang 
paggigiit nito ng "Final Peace 
Agreement" na makaisang-panig na 
binalangkas at sa totoo'y walang 
iba kundi isang "kasunduan ng 
pagsuko": at ang mga militaristang 
patakaran at paglulunsad nito ng 
all-out war na salungat sa pagha- 
hangad ng kapayapaan. 

Sa kabila ng lahat ng ito, 
patuloy na naghahangad at di nag- 
sasara ang Partido at rebolusyonar- 
yong kilusan sa pagpapatuloy ng 
usapang pangkapayapaan sa kasa- 
lukuyang rehimen o kung hindi 
man ay sa sinumang kasunod 
nitong gustong makipag-usap. 

Ngunit ngayo'y kailangang-kai- 
langan ng rehimeng Arroyo na 
maghabol para muling mabuksan 
ang usapang pangkapayapaan bago 
maubos ang nalalabing oras nito. 


Train ng Partido Komunista 


ANG BAYAN Enero 21, 2004 


| 


-2 


ki PE 
Poj 


nakararaming mamamayan ay 
gustong maipagpatuloy ang usa- 
pang pangkapayapaan. Inaasahan 
ng rehimeng Arroyo na makatutu- 
long ang muling pagbubukas ng 
usapan para maisalba pa nito ang 
kanyang sarili mula sa lubhang 
pagkakahiwalay sa mamamayan at 
sa pagbulusok ng pag-asang mana- 
nalo pa sa darating na eleksyon. 

Malaking bagay ang paglalabas 
ng magkasanib na pahayag na 
pinirmahan kamakailan ng mga 
tagapangulo ng peace panel ng da- 
lawang panig. Sa pinirmahang 
pinagsanib na pahayag ng mga 
peace panel ng NDFP at GRP, 
tinukoy nitong nasa balangkas ng 
The Hague Joint Declaration of 
1992 at mga kasunod na kasunduan 
sa pagitan ng NDFP at GRP ang 
pagtutuloy ng usapan. Kabilang sa 
mga napagkasunduan ang sumusu- 
nod: 


1) Muling pagtitibay sa The 
Hague Joint Declaration of 
1992 at iba pang kasunduan 
bilang pundasyon at balang- 
kas ng usapan; 

2) Pagharap sa usapin ng 
pagbilang sa mga myem- 
brong organisasyon at pu- 
nong konsultant ng NDFP sa 
listahan ng mga "terorista" 
at pagbibigay-proteksyon sa 
mga kinauukulan alinsunod 
sa The Hague Joint Declarati- 
on at doktrina sa kasong 
Amado Hernandez kaugnay 
ng mga kasong pulitikal; 


3) Pagbubuo ng Joint Moni- 
toring Committee kaakibat 
ng CARHRIHL; 

4) Muling pagpapatuloy sa 
usapan kaugnay ng mga so- 
syo-ekonomikong reporma; 
5) Pag-uusap kaugnay ng 
mungkahi ng GRP sa pagka- 
kasunud-sunod at pagpapa- 
bilis ng usapan; 

6) Pagsasagawa ng confi- 
dence-building measures ka- 
tulad ng pagpapalaya sa mga 
bilanggong pulitikal at 
pagpapabilis sa pagbibigay 
ng indemnipikasyon sa mga 
biktima ng batas militar. 


Malaking bagay din na 
maumpisahan man lamang muli 
ang matagal nang nauntol na usa- 
pang pangkapayapaan. Puhunan na 
ito para maipagpatuloy ang pakiki- 
pagnegosasyon sa rehimen, sinu- 
man ang magwagi sa darating na 
eleksyong presidensyal. 


Isang aspeto lamang ang 
inaasahan nating pagkakamit ng 
mga taktikal na tagumpay sa 
kasalukuyang takbo ng usapang 
pangkapayapaan. Kailangang lina- 
win na ang pagkakamit ng tunay, 
matagalan at mapagpalayang 
kapayapaan ay nakabatay, at hindi 
kailanman maihihiwalay, sa puspu- 
san nating pagsusulong ng demok- 
ratikong rebolusyong bayan at 
pagpupursige sa matagalang dig- 
mang bayan, mayroon man o wa- 
lang usapang pangkapayapaan. [Em 

WK MATATAGUMPAY NA OPENSIBA NG BHB 


Dalawang kampo ng PAF sa Batangas, 
magkasabay na sinalakay ng BHB 


agkasabay na sinalakay 
M: BHB noong Enero 10 
ang kampo ng 740th 


Combat Support Group ng 
Philippine Air Force (PAF) sa 
Barangay Ruhatan, Balayan at 
ang detatsment nito sa 
Barangay Dacanlao, sa tabi ng 
planta ng NAPOCOR—parehong 
sa Batangas. Pinagsanib na 
mga pwersa ng Melito Glor 
Command ng Southern Tagalog 
at Edgardo Dagle Command sa 
Batangas ang naglunsad ng 
pagsalakay. 

Layunin ng pananalakay na 
parusahan ang yunit ng PAF, na 
pangunahing responsable sa wa- 
lang habas na kampanyang "coun- 
ter-insurgency" sa kanlurang Ba- 
tangas. Mahaba ang listahan ng 
mga paglabag nito sa karapatang- 
tao ng mamamayan. Ang yunit 
ding ito ang nagbabantay at pu- 
muprotekta sa 600 megawatt coal- 
fired thermal plant ng Napocor, na 
kinamumuhian at nilalabanan ng 
mamamayan sa lugar. 

Apat na tauhan ng PAF ang 
napatay at anim ang nasugatan sa 
reyd sa dalawang kampo. Isa pang 
sarhento ng Philippine Army ang 
napatay nang tambangan ng BHB 
ang dalawang grupo ng reinforce- 
ment na galing pa sa Nasugbu at 
Tuy. Tatlong magigiting na Pu- 
lang mandirigma ang nagbuwis ng 
buhay. 

Hindi na maitanggi na AFP na 
may malakas na presensya at 
baseng masa ang BHB sa 
Batangas. Ayon mismo sa punong 
propagandista ng AFP na si Lt. 
Col. Daniel Lucero, hindi 
nakapaglunsad ng ganoong mga 

aksyong militar ang BHB doon 
kung wala ito. Ikinatwiran niya na 
masyadong nakakalat ang mga 
pwersa ng AFP kaya't nakapaglu- 
lunsad ng mga atake ang BHB 
kung saan manipis ang pwersa ng 
AFP. 

Nagkalat na lamang ng mga 
kasinungalingan si Lucero upang 
matakpan ang tagumpay ng 
taktikal na operasyon ng BHB. 
Pilit nitong ipalabas na ang 
layunin ng mga pagsalakay ay 
para pasabugin umano ang planta 
ng NAPOCOR, samantalang gina- 
wang patibong lamang ito para 
malansi ang mga pwersa ng AFP 
sa dalawang kampo nila sa Bala- 
yan, na siyang talagang target ng 
taktikal na opensiba. 

Pinatunayan ng mga gerilya 
ng BHB na sa kabila ng konsentra- 
syon ng napakalaking pwersa ng 
AFP at PNP sa Southern Tagalog, 
partikular sa Mindoro, Laguna at 
Batangas, matagumpay na naka- 
paglulunsad ang hukbong bayan 
doon ng mga taktikal na opensiba 
at nakapipinsala sa AFP at PNP. Œ 


Pulitiko, 
dinisarmahan 
ng BHB 


KINUMPISKAHAN ng BHB ng tat- 
long armas ang dalawang badi- 
gard ni Rep. Jose Solis (2nd 
District ng Sorsogon) noong 
Enero 8 sa Barangay Union, 
Gubat, Sorsogon. Kinumpiska ng 
mga kasapi ng Romulo Jallores 
Command (RJC) ang isang 
Ingram machine pistol, dalawang 
.9 mm at dalawang cellphone. 
Ayon kay Ka Jose Buenaobra, 
tagapagsalita ng RJC, sina Solis, 
"ay pumasok sa sonang gerilya 
upang tusong makauna sa pan- 
gangampanya." Dahil wala si- 
lang pahintulot, mahinahon si- 
lang kinumpronta ng BHB. Pero 
nagtangkang manlaban ang 
pangkat ni Solis. Tinamaan sa 
kamay ang isang badigard ni 
Solis na nagtangkang bumunot 
ng baril. Si Solis ay dating koro- 
nel ng Philippine Army. AB] 

"Peace zones"—panloloko 
sa mamamayan 


sang lumang pakana ang muli na namang inihahain ng 
[Pis estado para linlangin at pakalmahin ang nag- 

aalsang mamamayan. Binuhay ng rehimeng Arroyo, kakutsaba 
ang mga reaksyunaryong institusyon at organisasyon sa 
Cordillera, ang mga "peace zone" o "sona ng kapayapaan" sa Mt. 
Province noong Nobyembre. Tinukoy nito ang pitong bayan bilang 
mga "peace zone"—Sabangan, Bauko, Tadian, Bontoc, Sadanga, 


Sagada at Besao. 


Ang mga "peace zone" ay mga 
lugar kung saan ipinagbabawal na 
pumasok ang pwersa ng Bagong 
Hukbong Bayan at kunwa'y pati 
ang mga pwersa ng Armed Forces 
of the Philippines, upang mapairal 
diumano ang kapayapaan at 
maipagpatuloy ang mga proyekto 
at programang pangkabuhayan na 
nasira o hindi matuluy-tuloy dahil 
sa digmaan. 

Sa aktwal, itinatayo ang mga 
"peace zone" upang mapalayas ang 
mga Pulang mandirigma laluna sa 
mga erya na may malalaking 
proyekto ang naghaharing uri gaya 
ng mga minahan, dam, logging at 
megaturismo. Layunin nitong sag- 
kaan o pahinain ang rebolusyonar- 
yong pagkilos, pagmumulat at pag- 
oorganisa sa mamamayan at 
maging "sona libre" ang naturang 
lugar para sa mga reaksyunaryo. Sa 
kabilang banda, pinahihintulutan 
ang AFP na libreng makapasok at 
maglunsad ng mga operasyong 
militar, magtayo ng mga de- 
tatsment at magrekrut ng CAFGU. 
Pinalalabas na “pahinga at aliw” 
lamang ang pakay ng mga sundalo 
ng AFP. Pinahintulutan din nitong 
pumasok at makapanlinlang sa 
mamamayan ang mga ahensya ng 
gubyerno at mga kontra-rebolusyo- 
naryo at repormistang organisa- 
syon at institusyon. Hindi 

kailanman umaalis sa "peace zone" 
ang Philippine National Police. 

Unang nagkaroon ng "peace 
zone" sa Cordillera noong pana- 
hon ng rehimeng US-Aquino. 
Kunwa'y namagitan noon sa 
labanan ng BHB at AFP ang 
Coalition for Peace, isang re- 
pormistang organisasyon ng 
mga sosyal-demokrata, ilang 
pulitiko at ilang konserbatibong 
taong-simbahan. Una itong 
ineksperimento sa Sagada, 
Mountain Province at sa Tabuk, 
Kalinga. 

Ngunit sandali lamang ay 
lubusang nabigo ang pakanang 
"peace zone.” Hindi nito nalutas 
ni bahagya ang mga dahilan ng 
kahirapan at pagsasamantala na 
siyang nagtutulak sa mamamayan 
na yakapin ang rebolusyon at ipag- 
tanggol ang kanilang buhay, lupa 
at kabuhayan. Hindi ito kinilala ng 
BHB. Hindi nagpapigil ang mga 
kasama at tuluy-tuloy silang 
sinuportahan ng mamamayan 
doon. Dahil sa karanasang ito, 
hindi na bumwelo ang pakanang 
"peace zone" sa iba pang bahagi 
ng bansa. 

Ang pakanang "peace zone" ay 
tahasang panloloko para maging 
pasibo, mapakalma, mapatahimik 
at mapigilang lumaban ang mama- 
mayan. Inilalako nito ang kaloko- 


han na ang marahas na tunggalian 
ng mga uri ay maaaring resolbahin 
sa pamamagitan ng pagbabawal 
nito sa BHB at simpleng pag-uusap 
ang makalulutas sa mga pinaglala- 
banan sa umiiral na gera sibil. Ang 
mga nagtutulak nito ay nagkukun- 
waring nyutral at nagbubulag-bu- 
lagan sa gerang magpapalaya sa 
mga pinagsasamantalahan at ina- 
api. 

Taktika rin ito ng reaksyuna- 
ryong gubyerno upang igiit ang 
mga lokal na negosasyon sa 
pagitan ng AFP at BHB. Ipinakikita 
nito na walang sinseridad at 
kapasyahan ang gubyerno sa 
pakikipagnegosasyon nito sa NDFP. 
Sinusubukan nitong hati-hatiin 
ang mga rebolusyonaryong pwersa 
dahil sa palagay nito ay mas 
madaling madurog ang BHB kung 
gawing hiwa-hiwalay ang mga 
negosasyong pangkapayapaan. Œ 

Parola Development Plan 


Huwad 
na pabahay 


apanghati at tuso-- ÑS 
M: ang hatol ng 
maralitang-lunsod sa 


pakanang pabahay ng 
rehimeng Arroyo. Sa tangkang 
palayasin sila sa buong Metro 
Manila, binuo ng rehimen ang 
pakana ng "sosyalisadong pa- 
bahay" at relokasyon. Sa 
pamamagitan nito, tuluy-tuloy at 
sistematikong lilimasin ng rehimen 
ang mga maralitang-lunsod sa 
pambansang kabisera upang 
bigyang-daan ang pagpapatupad 
ng mga nakabimbing "proyektong 
pangkaunlaran" na pinasasaklaw 
sa kanilang mga komunidad. Kabi- 
lang sa mga proyektong ito ang 
Port Modernization, Pasig River 
Rehabilitation Project, Road Wide- 
ning at North Bay Boulevard 
Business Park. Pawang pinondohan 
ang mga ito ng mga imperyalis- 
tang institusyon at nakalaang 
gamitin ng mga dayuhang mono- 
polyong korporasyon. 


Parola 

Matapos maganap ang "Edsa 3" 
noong Mayo 2001, iwinasiwas ng 
rehimeng Arroyo ang pakanang 
"sosyalisadong pabahay" sa mga 
balwarte ng mga tagasuporta ng 
pinatalsik na rehimeng Estrada. 
Tangka ng pakanang ito na lubos 
na paliitin ang baseng suporta ni 
Estrada. Isa sa mga tinarget ay ang 
komunidad ng mga maralita sa Pa- 
rola Estate. Noong Setyembre 3, 
2003, isinabatas ni Gloria Arroyo 
ang Parola Development Plan. 

Ang Parola Estate sa Barangay 
20, Tondo, Manila ay isang 15- 
ektaryang lupa sa may bukana ng 
Ilog Pasig. Tatamaan ito ng Pasig 
River Rehabilitation Program sa 
isang gilid at ng Port Moderniza- 
tion sa kabilang gilid. Tumatagos 


dito ang sistemang riles patu- 
ngong Manila International Cargo 
Terminal. Tatagos din dito ang 
Radial 10, isang proyektong road 
widening. 

Sa Parola nagsisiksikan ang 
mahigit 18,500 pamilya sa mala- 
hayop na mga kundisyon. May abe- 
reyds na walong metro kwadradong 
lote ang kada pamilya. Wala itong 
maayos na sistema ng patubig at 
kuryente. Salat na salat ang iba 
pang batayang serbisyo. Laganap 
ang kriminalidad at iba pang 
antisosyal na gawain lalupa't nag- 
lipana dito ang mga sindikato. 

Malaking mayorya ng naninira- 
han dito ay malaproletaryadong 
kumikita sa pagiging kargador sa 
katabing daungan, paglalako sa 
Divisoria at pagpasok sa kung anu- 
ano pang trabahong pantawid- 
gutom. Marami sa kanila ang 
natutulak sa mga gawaing antiso- 
syal para mabuhay. 


Tusong programa 

Sa dami ng mga residente sa 
Parola, kulang na kulang ang 
inilaang 9.6 ektarya mula sa 
kabuuang 15 ektaryang saklaw ng 
komunidad. Sa balangkas nito, 
hinati ng rehimen ang komunidad 
sa iilang "lehitimo" at higit na 
nakararaming "di lehitimong" mga 
residente. Noong Setyembre 5, 
2003, binigyan ng rehimen ang 
100 lamang na pamilya ng 
Certificate for Eligibility for Lot 
Allocation (CELA) na itinuring na 
"lehitimo," habang pinalalayas at 
binantaan ng demolisyon ang iba 
pa. Sinuhulan ng rehimen ang 
ilang lokal na lider at ibayo pang 
nahati ang komunidad. Sa gayon, 
ilang pamilya rin ang nakabig ng 
rehimeng Arroyo na sumuporta sa 
PDP. 

Gayunpaman, hindi katiyakan 
ang CELA na mabibigyan nga ng 
titulo ang may hawak nito. 

Dagdag dito, kakailanganin 
nang bilhin ng mga residente ang 
mga lote na malaon nang kinatiti- 
rikan ng kanilang mga bahay. 
Napakamahal para sa kanila ang 
kailangang bayaran para sa 
napakaliliit na lote. Ang 10-metro 

kwadradong lote na siyang pinakamaliit ay 
nagkakahalaga ng P8,000. Upang 
magmukhang maliit ang babayaran, itinakda 
ng rehimen na maaari itong bayaran ng P67.14 
kada buwan sa loob ng 10 taon. Mahigit 
P25,000 naman ang halaga ng pinakamalaking 
lote (32-metro. kwadrado). Buwanang 
magbabayad ng P213.63 ang mga kukuha nito 
sa loob din ng 10 taon. Wala pa rito ang 
gastos ng muling pagtatayo ng bahay. 
Makakuha man ang mga maralita ng mga lote 
at makapagpatayo man uli sila ng bahay, di 
magtatagal ay mareremata o mapipilitan din 
silang ibenta ang mga ito dahil wala silang 
siguradong hanapbuhay at kulang na kulang 
ang kanilang kita. 

Ang iba pang residente ay itatapon sa mga 
relocation site sa Cavite at Bulacan na malayo 
sa kanilang pinagkakakitaan at kasingsahol o 
mas masahol pa ang kalagayan. Karamihan ng 
mga lokasyong ito ay nauna nang ipinamigay 
sa ibang maralita. 


Pangangailangan ng pagkakaisa 

Sa Parola Development Plan, ipatutupad 
ang maliitang mga demolisyon ng mga 
kabahayan sa ngalan ng reblocking para 
diumano sa paggawa ng mga bagong kalsada 
at pagpapalawak ng mga naroon na, pagtatayo 
ng sistema ng patubig at mga estero at mga 
gusaling pambarangay. Sa ganitong paunti- 
unting demolisyon, hinahati ang hanay ng 
mga maralita, nalilimita sa pailan-ilan lamang 
muna ang mga kumprontasyon at naiiwasan ng 
rehimen na masindihan ang galit at pagkilos 
ng mayorya. Inaasahan ng rehimen na di 
magtatagal, mapalalayas ang mayorya ng mga 
maralita sa kanilang mga barung-barong nang 
walang malaking paglaban. 

Sa harap ng ganitong mga taktika, lalong 
nagiging kagyat ang pangangailangan para 
magbigkis ang buong komunidad. 
Kakailanganin nilang labanan ang banta sa 
kanilang kabuhayan at tirahan--kagyat man o 
may ilang panahon pa bago sila abutin ng mga 
demolisyon. Kailangang mahigpit na magkaisa 
ang mga apektado at maaapektuhang maralita, 
itakwil ang mga nakikipagkutsaba laban sa 
mga kapwa at ibayong palakasin ang kanilang 
organisasyon at paglaban. AB] 

Rebyu: 


Buhay Barya 


sang bidyo dokumentaryo ang inilabas ng Tudla 
[Fries na pinamagatang Buhay-Barya. Nagpapakita 

ito ng iba't ibang mukha ng kahirapan sa Metro Manila. 
Mga totoong tao at kanilang mga problema sa harap ng 
totoong mga pangyayari ang isinalarawan sa bidyo. Una 
itong ipinalabas sa publiko noong Disyembre 10, 2003. 

Nahahati sa 
iba't ibang kwento 
ang bidyo na uma- 
bot sa 57 minuto. 

Itinampok dito ang 

kwento ng isang 

manggagawang 

kontraktwal sa 

pabrika, ng isang 

batilyo na nagta- 

trabaho sa Navo- 

tas, ng isang basurero, na pawang nagtitiis sa kakarampot 
na sahod at ng isang makabayang negosyanteng bumagsak 
ang negosyo at muling nagsisikap na makaahon sa kabila ng 
kawalan ng suporta ng gubyerno. 

Sa unang kwento, sinubaybayan ang buhay ng mag- 
asawang Rosalie at Bong. Si Rosalie ay isang kontraktwal sa 
pagawaan ng damit. Ilang beses na siyang palipat-lipat ng 
pabrika at kahit ano ang kanyang gawin at gaano man siya 
magtagal sa isang pagawaan, hindi siya kailanman 
ginagawang regular. Sa maraming kaso, nagpapalit ng 
pangalan ang pabrika upang iwasan ang pagreregular sa mga 
manggagawang katulad ni Rosalie. 

Si Bong naman ay sinisante sa kanyang trabaho sa isang 
pabrika dahil nangahas siyang magbuo at mamuno ng unyon. 

Kapwa silang nag-aalala para sa kinabukasan ng kanilang 
kaisa-isang anak na si Bianca na noo'y malapit na 
magdiwang ng kanyang ikalawang kaarawan. Maghapon man 
silang magbanat ng buto, wala silang nakikitang katiyakan 
para sa hinaharap. Ni hindi sila tiyak kung kakayanin ng 
kanilang bulsa ang simpleng handaan para sa kaarawan ng 
kanilang anak. 

Bilang pantawid, isinanla ni Rosalie ang kanyang ATM 
card sa kanyang superbisor para lamang makautang ng 
malaki-laking halaga. Kapalit nito, tatapyas ng 10% sa 
kanyang sweldo ang naturang superbisor hanggang 
mabayaran nang buo ang kanyang utang at interes nito. 

Sa pangalawang kwento, sinubaybayan ang araw ng mag- 
asawang Nonoy at Jeng. Anim ang anak ng mag-asawa at 
dalawa rito ay nasa kolehiyo na. Dating regular na 
manggagawa si Nonoy ngunit sinipa siya sa trabaho matapos 
sumali sa unyon. Nagtatrabaho si Nonoy bilang batilyo o ta- 

gahakot ng banye-banyerang isda mula sa daungan. 
Ineempleyo ang mga batilyo ayon sa makaluma at 
mapang-aping sistemang kabo. Karaniwa'y aabot 
lamang sa P150 ang natatanggap ni Nonoy para sa 
magdamag na pagbabanat ng buto. 

Samantala, buong araw na nagtatrabaho si Jeng 
bilang tagalinis ng isda sa daungan. Karaniwang 
nasa P100-P200 lamang ang abereyds niyang 
kinikita maghapon. Kulang na kulang ang 
magkasanib na kita nilang mag-asawa para itaguyod 
ang kanilang mga anak. Dahil dito, tinitipid na 
lamang nila ang kanilang pagkain at iba pang 
gastusin. Upang punan ang kanilang kita, 
nangutang si Jeng sa kanyang mga kamag-anak para 
makapagtayo ng maliit na tindahan habang 
nagsasaydlayn si Nonoy sa barangay. 

Ang pangatlong kwento ay tungkol kay Mang 
Crispin, isang basurerong nawalan ng trabaho dahil 
sa paghina ng kumpanyang pinapasukan niya. 
Umaangkas na lamang siya sa mga byahe ng kanyang 
mga kapwa basurero para itawid sa gutom ang 
kanyang pamilya. Upang magkaroon ng kita sa mga 
araw na walang byahe, nag-iipon at nagbebenta na 
lamang siya ng mga basurang mapakikinabangan pa. 
Sa ibang mga araw, nagiging tagakubra siya ng 
ending, isang uri ng sugal. 

Sa kabila ng lahat ng kahirapan at kaapihang 
dinaranas ng mga mag-asawa sa tatlong kwento, 
patuloy nilang hinahangad ang magandang 
kinabukasan para sa kanilang mga anak at para sa 
kanilang mga sarili. Bahagi sila sa tuluy-tuloy na 
sumusulong at lumalakas na kilusang manggagawa 
na nakikipaglaban para sa makatarungang pagtaas 
ng sahod, sapat na trabaho at iba pang karapatang 
pangmanggagawa. 

Sa panghuling kwento, ipinakita ang pagbagsak 
ng Sarao Motors, isang lokal na kumpanyang pag- 
aari ng pambansang burges. Ibinahagi ng may-ari na 
hindi na makayanan ng kumpanya na ituloy ang 
operasyon nito dahil sa kamahalan ng mga 
inaangkat na materyales at paglipana ng mga 
segunda-manong sasakyang pampasahero na 
itinambak mula sa Korea at Japan. 

Ang mga kwentong isinalarawan sa Buhay-Barya 
ay saksi ng tindi ng pagkabusabos at kaapihang 
dinaranas ng mga nasa pinakamababa hanggang 
gitnang saray ng lipunan sa kamay ng mga 
naghaharing uri at umiiral na gubyerno. Sa kanilang 
mga inilalahad at sa mismong buhay at mga 
karanasan nila, kitang-kita ang kawalang-pag-asa sa 
ilalim ng umiiral na reaksyunaryo at bulok na 
sistema ng “masang anakpawis at buong 
sambayanan. AB] 

RD SA IBAYONG DAGAT 


Mga tagumpay ng Cuba sa pangangalaga 
sa kalusugan ng mamamayan 


Kalusugan 
para sa lahat 


Ginunita ng milyung-milyong mamamayan ng Cuba ang 
ika-45 anibersaryo ng rebolusyon nitong Enero 1. Sa araw 
na iyon, ipinagdiwang nila ang nagpapatuloy na mga 
tagumpay ng Cuba sa paglaban sa imperyalismong US at 
sa pagbubuo ng lipunang kumakalinga sa kagalingan ng 
mamamayan sa ilalin mg sistemang sosyalismo. Isa sa 
mga tagumpay na ang sistemang pangkalusugan. 


Cuba sa biotechnology o ang aplikasyon ng inhine- 
riya at teknolohiya para pag-aralan at lutasin ang 


mga problema hinggil sa e~ 
mga buhay na bagay 
(living organisms). g 


Ipinakikita ng kara- Hi ma 
nasan ng mga Cu- AÑ. = 
ban ang kakayahan y A 
ng isang maliit at E cy #E NG 
nagsasariling ban- 
sa na magkaroon ng 
pag-unlad sa syen- 
sya at teknolohiya, kahit pa may nakapataw na pang- 
ekonomyang embargo ang imperyalismong US. Napakala- 
ki ng pakinabang ng mga Cuban at iba pang mamamayan 
sa daigdig sa pagtatayo ng Cuba ng industriya ng mga 
gamot at medikasyon. 

Ang determinasyon at pagsisikap ng gubyernong 
Cuban para paunlarin ang biotechnology ay nakatuon sa 
pagsisikap nito na maibigay sa mamamayan ang hindi 
lamang mahusay kundi abanteng serbisyong pangkalusu- 
gan. Modelo ang sistema nito sa pangangalaga sa 
kalusugan ng mamamayan. 

Upang maabot ng serbisyong pangkalusugan ang 
bawat mamamayan, may nakadestinong mga doktor sa 
bawat komunidad sa buong Cuba. Libre ang serbisyo sa 
mga ospital. Pinahahalagahan ng gubyerno ang 
edukasyon ng mamamayan hinggil sa pag-iwas sa mga 
karamdaman at mga epidemya. 

Bahagi ng mga programa sa pag-iingat sa mga sakit 
ang paglulunsad ng libreng pagbakuna sa mamamayan. 
Ang pagbakuna sa halos 100% ng mamamayang Cuban 
ay nagresulta sa pagpuksa sa mga sakit tulad ng polio, 


KES tiore ang inaaning mga tagumpay ng 

tigdas, malarya, tetano at 
diphtheria. Sinasabing ang Cuba ang 
may pinakamalaking porsyento ng 


nabakunahang mamamayan sa 
buong mundo. 

Ang Cuba rin ang may 
pinakamababang porsyento ng 


populasyon na may AIDS sa mga 
kontinente ng America at isa sa may 
pinakamababa sa buong mundo. 
Itinayo noong 1983 sa Cuba ang 
National 
kahit na wala pa mang natukoy ni 
isang Cuban na may AIDS. Inilunsad 
ang programa para matukoy ang 
mga maysakit ng HIV sa buong 


bansa noong 1985. May nakatayong . 


a 


HIV at AIDS at bigyan sila ng / / 
tirahan, 164 


libreng mga pagamutan sa iba't 
ibang bahagi ng bansa para | 
kupkupin ang mga positibo sa j 


tamang nutrisyon, 
edukasyon hinggil sa sakit at 
medikasyon. Sa ngayon, signipikan- 
te ang pagbaba ng bilang sa Cuba 
ng mga namamatay sa sakit na AIDS 
dahil sa medikasyong anti-HIV na 
gawa sa bansa. 

Ang komprehensibong panga- 
ngalaga sa mga buntis ay nagbunga 
ng isa sa pinakamababang bilang ng 
mga namamatay na sanggol (6.5 sa 
bawat 1,000 noong taong 2002). 
Pinakamataas sa Latin America ang 
76 na taong karaniwang maaasa- 
hang haba ng buhay ng mga Cuban. 

May isang doktor sa bawat 200 
Cuban. Mayroong 21 paaralang 
pangmedisina sa bansa na nakapag- 
papatapos sa 4,000 doktor bawat 
taon. Maaaring pumasok ang 
sinumang nagbabalak maging dok- 
tor dahil libre at suportado ng 
gubyernong (Cuba ang buong 
sistema ng edukasyon. 

Hindi maipagkaila kahit ng mga 
imperyalistang bansa at mga 
bayarang propagandista nito ang 
husay ng Cuba sa pagsusulong ng 
mga programang pangkalusugan 

Commission on AIDS “ 


para sa mamamayan. Katunayan, 
dalawang beses na ginawaran ng 
World Health Organization (WHO) si 
Pres. Fidel Castro ng medalyang 
Health for All (1988 at 1998). 
Tanging ang Cuba ang nakaabot sa 
itinakda ng WHO na mga paman- 
tayan para sa sistemang pangkalu- 
sugan ng mga bansang atrasado sa 

sp, taong 2000. Naabot ito ng 
7 Cuba sa taong 1993 pa 


Walang sariling industriya ng 
gamot ang Cuba bago magtagumpay 
ang rebolusyon dito noong 1959. 
Subalit sa kasalukuyan, nagagawa 
na sa Cuba ang halos lahat ng mga 
klase ng gamot na mayroon sa 
buong mundo. Sariling gawa ng mga 
Cuban ang 85% ng lampas sa 1,000 
tipo ng kinokunsumo nilang mga 
gamot. 

Dagdag dito, isa ang Cuba sa 
mga bansang nangunguna sa 
pananaliksik at paggawa ng mga 
bagong gamot at bakuna. Kabilang 
ang sumusunod sa kanilang pinaka- 
huling mga tagumpay: 

m paglikha ng tanging bakuna 
laban sa meningitis-B o impeksyon 
ng mga lamad sa utak at gulugod 


dulot ng isang tipo ng virus 

m paglikha ng bakuna laban sa 
Hepatitis-B, impeksyon sa atay 
dulot ng isang tipo ng virus 

m pananaliksik at pagpipinal ng 
bakuna laban sa kolera, isang sakit 
na dulot ng impeksyon sa bituka 

m paglikha ng bakuna laban sa 
hemophilic influenza type B, isang 
tipo ng trangkaso 

m pananaliksik at pagsusubok 
ng isang potensyal na bakuna laban 
sa AIDS. Subok na itong epektibo sa 
mga hayop at sa ngayon ay nasa 
unang yugto na ng pagsubok sa 
mga tao. 

m paglikha ng gamot na naka- 


#@skatunaw sa namuong dugo sa mga 


atake sa puso 

m paglikha ng pamahid na 
gamot (cream) mula sa inunan 
(placenta) ng tao na nakagagamot 
ng ilang sakit sa balat 

ma paglikha ng pamahid na 
gamot (ointment) na nakapagpapa- 
bilis ng paggaling ng mga sunog na 
balat. 

Mahusay din ang kanilang 
pamamaraan para tukuyin at gamu- 
tin ang kanser. Abante rin ang 
kanilang kasanayan at kaala-man sa 
iba pang tipo ng operasyon tulad ng 
paggagamot ng mga sakit sa mata 
at nakalulumpong mga sakit tulad 
ng multiple sclerosis at Parkinson's 
disease. 


TINATAMASA ng mga Cuban ang 
mga tagumpay sa biotechnology at 
serbisyong pangkalusugan dahil sa 
independyente at maka-mamama- 
yang oryentasyon ng gubyernong 
Cuban. Dahil sa pangunahing kon- 
siderasyon sa paglulunsad ng mga 
programa ang kagalingan ng ma- 
mamayan, tiyak ang pag-ani ng 
mga pakinabang ng syensya at tek- 
nolohiya. At dahil dito, naaasahan 
ang kooperasyon ng buong samba- 
yanan. Ab] 


N BALITA | 


“GMA, traydor!” 


BINATIKOS ng mahigit 2,500 
aktibista nitong Enero 20 ang 
pagtalikod ni Gloria Arroyo sa 
mga adhikain ng EDSA II. May 
1,500 ang nagtipon sa Iloilo 
City at mahigit 1,000 ang nag- 
martsa sa kahabaan ng EDSA 
noong araw na iyon para guni- 
tain ang ikatlong anibersaryo 
ng pag-aalsa sa EDSA na nag- 
patalsik sa rehimeng Estrada 
at nagluklok kay Arroyo sa 
poder. Anang mga demon- 
strador, taksil si Arroyo sa ka- 
nyang mga sinumpaan noong 
EDSA II dahil sa malala ring 
korapsyon, pagkapapet at pa- 
nunupil ng kanyang rehimen. 

Sa Metro Manila, nagbalak 
magrali sa may EDSA shrine 
ang mga demonstrador na pi- 
namunuan ng BAYAN subalit hi- 
narang sila ng mga pulis may 
isang kilometro mula roon. 
Kabilang sa mga dumalo sa 
aksyong protesta ang Bayan 
Muna, KMU, KMP, Anakpawis, 
Gabriela Women's Party, Anak 
ng Bayan, Migrante, Kairos at 
iba pang organisasyon. 


Mga sibilyang Afghan, 
binomba ng US 


APAT na bata ang kabilang sa 
11 sibilyang Afghan na nama- 
tay nang bombahin ng mga 
sundalong Amerikano ang kani- 
lang komunidad noong gabi ng 
Enero 18. Binomba ng 
helikopter ng US ang isang 
bahay sa nayon ng Saghatho, 
bayan ng Deh Rawood, Char 
Chino District sa probinsya ng 
Uruzgan. Noong Disyembre, 
hindi bababa sa 30 sibilyan, 15 
mga bata, ang napatay sa mga 
operasyong militar ng US. 

Palparan itinalaga sa Iraq 


INAPRUBAHAN ni Gloria Arroyo 
nitong Enero 15 ang pagtatalaga kay 
Brig. Gen. Jovito Palparan bilang 
pinuno ng 96-kataong pangkat ng 
mga sundalo ng AFP na tumutulong 
diumano sa rehabilitasyon ng Iraq. 
Bilang pinuno ng Philippine contin- 
gent sa Iraq, tatamasa si Palparan ng 
mas mataas na alawans (labas pa sa 
kanyang sweldo bilang heneral) at 
dagdag na mga benepisyo. 

Itinalaga si Palparan sa Iraq para 
maiwasan niya ang pagharap sa mga 
kaso ng malalalang paglabag sa kara- 
patang-tao sa Mindoro. Dating 
kumander ng berdugong 204th Bde si 
Palparan na responsable sa pagpas- 
lang sa maraming aktibista at 


sibilyang pinaghihinalaang taga- 
suporta ng rebolusyonaryong kilusan. 
Tampok dito ang pagsalbeyds kina 
Eden Marcellana, pangkalahatang ka- 
lihim ng Karapatan-TK at Eddie Gu- 
manoy, tagapangulo ng Kasama-TK 
noong Abril 2003 sa Mindoro Oriental. 

Sa kabila ng kanyang madugong 
rekord, ginawaran ni Arroyo ng 
promosyon si Palparan bilang heneral 
noong 2002. Kunwa'y sinuspinde ang 
promosyon nang ulanin ito ng 
batikos at tahimik na itinalaga si 
Palparan bilang deputy commander 
ng Philippine Army 2nd ID. Wala pa 
siyang isang taon dito ay binigyan na 
naman ng pribilihyadong pusisyon si 
Palparan. 


Raling iglap, inilunsad sa ika-25 anibersaryo ng MSP 


ISANG raling iglap ang inilunsad ng 
may 50 aktibista mula sa sektor 
pangkalusugan sa ilang matataong 
lansangan ng Metro Manila noong 
Disyembre 5, bisperas ng ika-25 ta- 
ong pagkakatatag ng Makabayang Sa- 
mahang Pangkalusugan (MSP). 
Nanawagan ang MSP para sa pag- 
babagsak ng rehimeng Arroyo, na 
anila'y walang pinagkaiba sa mga 


nagdaang papet na rehimen. 

Ang MSP, isang pambansa- 
demokratikong lihim na organisa- 
syong masa, ay isa sa 16 na alyadong 
organisasyon ng NDFP. Sa kasaluku- 
yan, mayroon itong mga kasaping 
doktor, nars, manggagawa sa ospital, 
estudyante at iba pang kabilang sa 
sektor pangkalusugan sa iba't ibang 
rehiyon ng bansa. 


KIA na pwersang US sa Iraq, mahigit 500 na 


UMAABOT na sa mahigit 500 ang bi- 
lang ng mga sundalong Amerikano na 
namamatay sa nagpapatuloy na mga 
labanan sa Iraq. Pinakahuling naidag- 
dag sa bilang ang tatlo na namang 
kaswalti nitong Enero 17. Pinasabu- 
gan ng bomba ang lulan nilang 
Bradley armored vehicle sa bayan ng 
Mashahidah, mga 30 kilometro mula 
sa hilagang Baghdad. Kasamang 
namatay ang dalawang kasapi ng Iraqi 
Civil Defense habang sugatan ang 
dalawa pang tropa ng 4th Infantry 
Division ng US Army. Nasunog din ang 


sumusunod na sasakyang Humvee. 
Bago ito, napatay ang siyam na 
sundalong Amerikano nang mapabag- 
sak ng surface-to-air missile ng mga 
gerilyang Iraqi ang isang Black Hawk 
na helikopter ng US noong Enero 8 sa 
may timog-silangang bahagi ng Fal- 
lujah. Noong Enero 7, pinaulanan ng 
mortar ng mga gerilya ang Seitz 
Logistical Base sa kanluran ng 
Baghdad. Isa ang namatay at 34 ang 
sugatan sa mga sundalo ng 541st 
Maintenance Battalion, 3rd Corps 
Support Command ng US Army. 

Patakaran sa pangangampanya 
sa mga rebolusyonaryong teritoryo, 
matagumpay na ipinatutupad 


ahigpit at mata- 
Mers na ipi- ø ` 
natutupad ng -Á K 


Partido, Bagong Huk- 
bong Bayan at rebolu- 
syonaryong kilusan sa 
buong bansa ang mga pata- 
karang sumasaklaw sa pa- 
ngangampanya para sa reak- 
syunaryong eleksyon sa loob 
ng mga rebolusyonaryong 
teritoryo. Ang mga pataka- 


naryong kilusan. 

Ang maramihang bolunta- 
ryong aplikasyon para sa PTC 
ng mga kandidato at mga partido 
pulitikal na nagsimula ilang buwan 
na ang nakaraan ay malinaw na 
palatandaan ng masaklaw na pag- 
kilala sa pag-iral, lakas at mga 
patakaran ng rebolusyonaryong 
kapangyarihang pampulitika. Bigo 
ang Malakanyang, AFP at PNP na 
pigilan ito. 

Sa pagpapatupad ng pataka- 
rang ito, malinaw na hindi kinikila- 


Usapang 
pangkapayapaan, 


Mga tampok sa 
isyung ito... 


muling bubuksan 
PAHINA 3 


la ng Partido at mga rebolusyona- 
ryong pwersa ang reaksyunaryong 
sistemang pampulitika at ang mga 
eleksyong idinaraos nito. Gayun- 
man, kinikilala natin na hindi pa 


Dalawang kampo 


sinalakay 


ng PAF sa Batangas, 


lubusang napupuksa 
ang naghaharing sis- 
tema; at na sa 

S mga rebolus- 
oo $= — yonaryong te- 
VEe ritoryo sa ma- 
lawak na ba- 

hagi ng bansa ay sa- 


bayan pang 
umiiral ang 
demokrasyang 


bayan at reaksyu- 
naryong kapang- 
/ Yyarihan. 
yor] Sa gayon, 
Ey nagbibigay-puwang 
pa rin tayo sa mga 
pangangampanya 
ng mga pulitiko sa 
mga  rebolusyona- 
ryong teritoryo sa 
balangkas ng reaksyu- 
naryong eleksyon. Suba- 
lit gumagawa tayo ng mga 
hakbangin upang bawasan ang 
mga pinsalang idinudulot ng mga 
reaksyunaryong eleksyon sa 
mamamayan at maksimisahin ang 


Parola Devt Plan: 
Huwad na pabahay 
PAHINA 6 


PAHINA 4 


